Joey Mantia

Joey Mantia (Ocala, Florida, AEB, 1986ko otsailaren 7a) patinatzaile eta lineako abiadurako patinatzaile estatubatuarra da; domina olinpikoa, 28 aldiz munduko txapelduna eta munduko errekorra ere bada. 2003ko Panamerikar Jokoetan, urrezko bi domina irabazi zituen, eta, 2007ko Panamerikar Jokoetan ere, urrezko domina bat lortu zuen. American Speed Skater of the Year saria hiru aldiz jarraian irabazi zuen, 2005, 2006 eta 2007an, baita 2007ko Elmer Ringeisen Sportsmanship Award saria ere. 2010eko urrian, Kolonbiako lineako patinaje txapelketetan munduko bi titulu irabazi ostean, bigarren sailkatu zen gizonezkoen lehiakideen artean, USOC Hilabeteko Atleta lehiaketan.

2010eko urtarrilaren 7tik aurrera, Mantiak 500 m-ko (38,6 segundo), 10.000 m-ko (13.46,801) eta 20.000 m-ko (28.56,189) munduko errekorrak zituen errepideko lasterketetan, eta, pistakoetan, berriz, 300 m baino gehiagokoan (24,250 segundo) eta 15.000 m-koan (22.32,644).

 Hastapenak 
Joey Mantia patinatzen hasi, eta «pistako arratoi» gisa deskribatzen zuen bere burua, eta, askotan, herriko patinajeko pista estalira ermateko eskaten zien gurasoei. Patinaje publikoko saioetan, denbora asko eman zuen, eta, abiadurako patinajeari buruz, asko ikasi zuen pistako lineako patinaje praktikak ikusiz. Lineako abiadura patinajean esperimentatu ostean, Mantiak erabaki zuen «munduko abiadurako patinatzailerik onena bilakatzen» eskainiko zuela bere bizitza.

 Abiadura patinaje ibilbidea 
2010ean, Mantia abiadurako lineako patinajetik izotz gaineko patinajea egitera pasatu zen. Colorado Springs-eko Olinpiar Entrenamendu Zentrora joan zen lehenik, eta, bi urte geroago, Salt Lake City-ra (Utah), selekzioarekin entrenatzera"Who is Joey Mantia?". Mantia laugarren sailkatu zen 2011ko AEBko 5.000 m-tik gorako abiadura-patinaje txapelketan, hamargarren 1.000 m-tan eta zortzigarren 1.500 m-tan.

2013. urtearen hasieran, Mantiak  Munduko Kopako lehiaketa zirkuituan debutatu zuen. Arrakasta, urtebete baino lehenago lortu zuen, 2013ko abenduan, Berlingo Munduko Kopan, non urrea irabazi baitzuen 1.500 metroko proban bere taldekide Shani Davis-i, (bi aldiz olinpiar zilarrezko domina 1.500 metroko proban) eta Denis Yuskov errusiarrari (egungo munduko txapeldunari) irabazita.

Mantiak, 2014ko Sotxiko Neguko Olinpiar Jokoetan, Estatu Batuetako taldea ordezkatu zuen, non hamabostgarren postuan geratu zen 1.000 m-tan, hogeitabigarren 1.500 m-tan eta zazpigarren taldekako jazarpenean. 2018ko urtarrilean, Mantia 2018ko AEBko Olinpiar Talderako sailkatu zen 1.000 m eta 1.500 m-ko probak irabazita. Irteera masiborako ere sailkatu zen.

2021eko abenduaren 13an, Mantiak, Salt Lake Cityn, 1.500 metroko Munduko Kopako bere bigarren titulua irabazi zuen jarraian. 

Bere lehen domina olinpikoa brontzezko bat izan zen, AEBko selekzioarekin 2022ko Pekineko Neguko Olinpiar Jokoetan, taldekako jazarpenean.

Nazioarteko lorpenak
 Neguko Olinpiar Jokoak Urtea Lekua Domina Proba 2022 Pekin ( Txina)  Taldekako jazarpena Banakako Distantziako Munduko Txapelketa Urtea Lekua Domina Proba 2017 Gangneung ( Hego Korea)  Irteera masiboa 2019 Inzell ( Alemania)  Irteera masiboa 2020 Salt Lake City ( AEB)  1.500 m 2021 Heerenveen ( Herbehereak)  Irteera masiboa

 Errekor pertsonalak 
 Errekor pertsonalak
  Abiadura-patinajea
  Gertakaria
 Emaitza
 Data
 Lekua
 Oharrak
 500 m35,062013-12-28Utah Olympic Oval, Salt Lake City1.000 m1.07,342019-03-09Utah Olympic Oval, Salt Lake City1.500 m1.41,152021-12-04Utah Olympic Oval, Salt Lake City3.000 m3.40,762016-12-30Utah Olympic Oval, Salt Lake City5.000 m6.28,502012-03-14Olympic Oval, Calgary10.000 m13.54,132013-01-13Utah Olympic Oval, Salt Lake City

2018ko urtarrilaren 17tik aurrera, 65. dago sailkatuta Adelskalender-en.

 Bizitza pertsonala 
Mantia, Coffee Lab-en, Utahko Unibertsitateko campusean dagoen kafetegi batean, inbertitzaile eta jabea da. Bere denbora librean, Mantiak pianoa jotzen ikasi zuen bere kasa"Who is Joey Mantia?".

 Babesleak 
Mantia XFINITY iragarkietan agertu izan da, baita Giorgio Armaniren The Scent of Life by Acqua di Giò - Joey Mantia - Episode 2 izeneko film labur batean ere.

 Erreferentziak 

 Kanpo estekak 
Official website 
Joey Mantia International Skating Union-en
Joey Mantia SpeedSkatingBase.eu-n
Joey Mantia SpeedSkatingNews.info-n
Joey Mantia SpeedSkatingStats.com-en
Joey Mantia Rollerstory.net-en
Joey Mantia Olympedia-n
Team USA Athlete Bio

Kategoria:2022ko Neguko Olinpiar Jokoetako dominadunak
Kategoria:2022ko Neguko Olinpiar Jokoetako abiadura-patinatzaileak
Kategoria:2018ko Neguko Olinpiar Jokoetako abiadura-patinatzaileak
Kategoria:2014ko Neguko Olinpiar Jokoetako abiadura-patinatzaileak
Kategoria:Patinatzaileak
Kategoria:Estatubatuarrak
Kategoria:Floridarrak
Kategoria:Ameriketako Estatu Batuetako brontzezko dominadun olinpikoak